
Uznesenie Okresný súd v Prievidzi vo veci A. B., nar. XX.X.XXXX, bytom C., D. XXX/XX, obmedzenej v spôsobilosti na právne úkony, zastúpenej hmotnoprávnou opatrovníčkou, E. B., nar. XX.X.XXXX, bytom C., D. XXX/ XX, o návrhu hmotnoprávnej opatrovníčky na schválenie právneho úkonu za obmedzenú v spôsobilosti na právne úkony, takto rozhodol: I. Konanie
zastavuje. odôvodnenie:
1. Hmotnoprávna opatrovníčka osoby obmedzenej v spôsobilosti na právne úkony sa podaným návrhom domáhala udelenia súhlasu na predaj spoluvlastníckeho podielu nehnuteľnosti, a to bytu č. 10 v bytovom dome na adrese F. XX/XX, G., H. I., k.ú. G., ktorý je zapísaný v KN na LV č. XXXX J. XXXX, ktorého je podielovou spoluvlastníčkou (podiel 1/3 z celku). 2. Schváleniu právneho úkonu za obmedzenú v spôsobilosti na právne úkony musí predchádzať konanie o ustanovenie osobitného opatrovníka, keďže medzi osobou obmedzenou v spôsobilosti na právne úkony a jej hmotnoprávnou opatrovníčkou dochádza ku kolízii záujmov pri uzatváraní zmluvy o prevode vlastníckeho práva k nehnuteľnosti. Na základe uvedeného hmotnoprávna opatrovníčka dňa 9.5.2025 vzala podaný návrh celkom späť. 3. O zastavení konania súd rozhodol podľa § 29 ods. 1 CMP, podľa ktorého navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Neboli dané dôvody pre nezastavenie konania podľa § 29 ods. 2, 3 CMP. Poučenie: Proti tomuto rozhodnutiu je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje, písomne v troch vyhotoveniach. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

